cyanic-selkie/wikianc huggingface dataset:
Jonas Fjeld (bokserie)
Bøkene i Jonas Fjeld-serien
Fra 1911 til 1935 ble det gitt ut 21 bøker i Jonas Fjeld-serien. I Helge Erichsens Forlags utgivelser fra 1965–67 er disse nummerert fra 1–21. Imidlertid er nummereringen ikke kronologisk korrekt, hverken i forhold til utgivelsesår eller handling. I listen nedenfor er romanene nevnt i den rekkefølgen de kom ut, og nummereringen fra Helge Erichsens Forlag står i kolonnen Serie. Mange forlag har utgitt bøkene i serien. Førsteutgavene, ifølge Eiler H. Schiøtz: Øvre Richter Frich en Bio-bibliografi, er oppført i kolonnen til høyre.
=== Liste over forlag som har utgitt hele eller deler av Jonas Fjeld-serien  ===
Om Frichs fortellerteknikk
Øvre Richter Frich var journalist og benyttet seg aktivt av samtiden når han skrev Jonas Fjeld-serien: Politiske, samfunnsmessige og vitenskapelige fenomener blir flettet inn i handlingen.
Bevegelse (fysikk)
Bevegelse i fysikk betyr kontinuerlig endring av et legemes posisjon. Endringen må alltid beskrives i forhold til noe, enten et referansesystem eller i forhold til andre legemer. Bevegelse er ingen fysisk størrelse, men brukes til å beskrive og karakterisere fysiske fenomener.
Jakob II av Skottland
Barnekonge
Fra 1437 til 1439 styrte Archibald Douglas, 5. jarl av Douglas Skottland, i egenskap av å være riksstattholder. Etter hans død var det en mangel på høytstående jarler i landet på grunn av dødsfall og tittelinnehavere som var for unge. Makten ble derfor delt mellom Willam, 1. lord Chrichton, som var rikskansler og Alexander Livingston av Callendar, samt i perioder James the Gross, jarl av Avondale. Livingston hadde som vokter på Stirling Castle fysisk kontroll over kongen.
Rolf Hansen
Rolf Hansen kan vise til:
Bevegelse (fysikk)
De delene av fysikken som beskriver bevegelse kalles dynamikk og kinematikk. Dynamikk beskriver hvordan krefter påvirker bevegelse, slik som Newtons lover, mens kinematikk beskriver bevegelse uten krefter.
Bevegelse tolkes forskjellig i klassisk mekanikk og Einsteins relativitetsteori. Klassisk mekanikk har absolutt tid og rom, dvs. det finnes et referansesystem som er i absolutt ro og en tid som går uavhengig av bevegelse. I relativitetsteorien er all bevegelse relativ og det finnes ingen universell tid. Denne egenskapen kalles Lorentz-invarians og den medfører at naturlovene er formulert likt i all referansesystemer. Klassisk mekanikk har også en invarians for bevegelse, nemlig Galilei-invarians. Denne inkluderer dog ikke alle naturlovene, og Maxwells likninger, som beskriver klassisk elektromagnetisme, er ikke Galilei-invariante. Det var dette problemet, blant annet, som inspirerte Albert Einstein til å formulere spesiell relativitetsteori.
Jakob II av Skottland
Barnekonge
I 1440 ble den såkalte Black Dinner holdt på Edinburgh Castle. Den unge William Gouglas, 6. jarl av Douglas og hans bror ble henrettet etter en summarisk domfellelse. Chrichton, Livingston og Avondale regnes av de fleste som de ansvarlige for dette. Avondale tjente spesielt mye på det, da han ble 7. jarl av Douglas og dermed fikk store eiendommer og mye makt.
Det er mange uklarheter omkring hvem som faktisk styrte mellom 1439 og 1445. Men i sistnevnte år samarbeidet Livingston-slekten med William Douglas, 8. jarl av Douglas om å presse ut Crichton. Douglas tok en ledende rolle inntil 1449, og satte også sine brødre og andre familiemedlemmer i viktige posisjoner. Men Crichton klarte å få tilbake sin innflytelse, og samarbeidet snart med Douglas-slekten igjen.
Striden med Douglas-slekten
I 1449 ble Jakob II erklært myndig. Dette medførte ikke så store forandringer i måten landet ble styrt på. Douglas-slekten brukte det som et påskudd for å kaste ut Livingstone-slekten fra det delte styret, noen kongen var med på fordi han ønsket å hevne arrestasjonen av hans mor i 1439, som Livingston hadde stått bak for å fjerne henne fra den politiske arena. Douglas og Chrichton dominerte fortsatt, og kongen hadde begrenset mulighet og evne til å styre uten dem.
Hovedkilden til kunnskap om mordet på Douglas er Auchinleck-krøniken, en nesten samtidig med bare fragmentarisk bevart krønike. Ifølge denne anklaget kongen jarlen for å danne bånd til John Macdonald, 11. jarl av Ross og med Alexander Lindsay, 4. jarl av Crawford. Det er ikke usannsynlig at anklagen var korrekt. Et slikt bånd dannet en farlig maktfaktor som kunne bli en rival til kongemakten. De Douglas nektet å bryte med Ross ble Jakob rasende, og stakk ham ned. Hans embetsmenn ved hoffet sluttet seg til ham, og en av dem skal ha slått ut jarlens hjerne med en øks. Mange av embetsmennene fikk senere stor innflytelse, og flere av dem fikk tildelt deler av jarlens eiendommer.
Mordet betydde ikke slutten på Douglas-slektens makt. Fra 1452 til 1455 var det tilnærmet borgerkrigstilstand, med trefninger nå og da. Jakob forsøkte å ta kontroll over slektens eiendommer, men i flere tilfeller tapte kongen maktkampen, og han måtte etterhvert gi det meste av eiendommene til James Douglas, 9. jarl av Douglas. De militære stridene avklarte ikke situasjonen, og kongens stilling var lenge usikker. Men mai 1455 seiret Jakob i det avgjørende slaget ved Arkinholm, og Douglas-slekten ble sterkt svekket etter dette.
Etter seieren ved Arkinholm erklærte Parlamentet at Douglas-slekten skulle miste sine eiendommer, som ble lagt under kronen. Også andre adelsmenn mistet sine eiendommer og slott. Jarlen av Douglas flyktet til England, hvor han levde i eksil i mange år. Jakob stod dermed endelig fri til å styre landet selv. Det skotske monarkiet opplevde ikke senere noen like stor utfordring mot sin myndighet, og i likhet med Jakob Is seier over Albany brakte kongens seier kongemakten til en sterkere status.
En effektiv konge
I de siste fem årene av sin regjeringstid var Jakob II en aktiv konge. Han hadde ambisiøse planer om å ta Orknøyene, Shetlandsøyene og Man, noe som ikke lyktes. Han reiste mye rundt i landet. En del av de mer upopulære handlingene til Jakob III skal ha hatt sitt opphav i denne delen av Jakob IIs regjeringstid. I 1458 vedtok Parlamentet en lov som påla kongen å dempe sin aktivitet noe. Det er ikke mulig å si hvilken langsiktig effekt dette kunne fått, da han ikke levde mer enn to år til.
Militært var han en entusiastisk forkjemper for moderne artilleri, noe han hadde brukt med stort hell mot Douglas-slekten. Hans ambisjoner om å styrke Skottland førte til at han i 1460 beleiret Roxburgh Castle, som var et av de siste slottene som engelskmennene fortsatt kontrollerte etter den skotske uavhengighetskrig. Den 3. august eksploderte en av hans kanonener, og kongen ble drept. Skottene fortsatte beleiringen, og erobret slottet.
Lindsay av Pitscottie skrev i sin Historie om den fatale ulykken: Kongen stod nær en kanon da den ble avfyrt, og «hans lårben ble kappet i to av et stykke av en feilstøpt kanon som sprakk under skytinigen, ved hvilket han ble slått til marken og døde hastig». Pitscottie skrev et århundre etter hendelsen, og et er usikkert hvor gode kilder han hadde.
Familie
Jakob giftet seg med Marie av Guelders i Holyrood Abbey i Edinburgh den 3. juli 1449. De fikk syv barn:
Landås hovedgård
Landås hovedgård er en tidligere lystgård på Landås i Bergen. Tidligere var lysthuset prestebolig for Landås menighet, og fungerer i dag som selskapslokaler og kontor for blant annet Bærekraftig liv, Lystgården og Bybonden i Bergen.
Skiftende eierskap
Landås er en gammel gård, plassert i nordvestskråningen av Landåsfjellet. I middelalderen hørte gården til under kongsgården på Alrekstad, senere Årstad. På et tidspunkt gikk store deler av jordeområdene over i kirkens eie, drevet av byens klostre. Etter reformasjonen på 1500-tallet gikk disse eiendommene over i kongens eie, som igjen solgte dem videre på 1600-tallet. Vincens Lunge kjøpte det meste av eiendommene sør for byen. Sammen med Haukeland hovedgård ble Landås hovedgård skilt ut fra Lungegården i 1645 og solgt til Peder Paasche. Først i 1850 ble de to gårdene skilt fra hverandre.
I 1664 tilhørte gården Kirsten Bilt, som det året pantsatte den til kallskapellanen i Bergen domkirke, Samuel Hansen Schreuder, som en antar var den som fikk bygget den eldste delen av lysthuset og dermed etablerte Lanås som en lystgård. Men i 1680 så han seg nødt til å selge gården, til landkommissær Hjort. Eiendommen ble i 1696 solgt videre til Wollert Dankertsen. Deretter ble gården i samme slekt fram til Alexander Grieg måtte selge i 1873.
Ved salget av gården i 1873, til Bernt Vedeler, var det slutten på epoken som lystgård. I 1886 kjøpte farger Johan Jensen eiendommen på auksjon og i 1901 overtok sønnen Hans Wiers-Jensen. Sistnevnte var teatermann og forfatter, han skrev blant annet komedien «Jan Herwitz». I hans tid ble huset igjen åsted for kulturelle festligheter.
Wiers-Jensens bror, Jens Jensen, overtok i 1930 og i 1948 kjøpte slakter Johannes O. Landaas gården. Fra 1966 leide Bergen kommune 1. etasje som prestebolig for Landås menighet og i 1975 kjøpte kommunen eiendommen, slik at det ble en permanent prestebolig, som den fortsatt er den dag i dag.
Charles Ancillon
Charles Ancillon (født 28. juli 1659 i Metz, død 5. juli 1715 i Berlin) var en franskfødt prøyssisk jurist og diplomat.
Landås hovedgård
Edvard Hagerup på lystgården
En av Wollert Dankertsens etterkommere var Ingeborg Benedicte Janson, datter av kjøpmann og hoffagent Herman Didrich Janson. Da hun i 1808 giftet seg med Edvard Hagerup overtok de gårdene Haukeland og Landås. Hagerup satte straks igang med å bygge om lysthuset, både i bredden og høyden. Da huset stod ferdig i 1810 stod hagen for tur. Det ble anlagt en stor park med stier, benker, karussedammer og kjørevei opp fra Landåsveien. Hagerup-familien tilbrakte somrene her i over 40 år, med barn, barnebarn og venner, med mye selskapeligheter.
Charles Ancillon
Charles Ancillon studerte i Marburg, Genève og Paris og ble 1685 parlamentsadvokat i Metz. Etter opphevelsen av ediktet fra Nantes, noe som innebar fornyede franske forfølgelser av protestanter, emigrerte han sammen med sin far David Ancillon til den brandenburgiske hovedstaden Berlin, der faren døde som prest i byens fransk-reformerte menighet. Kurfyrsten utnevnte Charles Ancillon til dommer i byens franske koloni og i 1691 til gesandt til Sveits og hos markgreven av Baden-Durlach.
Jonas Fjeld (bokserie)
Om Frichs fortellerteknikk
Et av seriens viktigste fortellergrep kan være vanskelig å få øye på idag: I de 11 første bøkene er handlingen lagt noen år frem i tid. Tydeligst er det i «Flyvefisken» (1914) som har undertittelen «Roman fra verdenskrigen 1921». Med dette grepet får Frich store muligheter til å la fantastiske ting skje i en verden alle kunne kjenne seg igjen i. Romanene er fylt opp av fantastiske oppfinnelser og hendelser: Fjeld kjører flyvende ubåter, batteridrevne fly og helikoptre, slåss med laser og redder hele Norges sildefiske fra å bli rappet av rovfiskende franskmenn. Fjeld møter udødelige inka-dverger, sloss mot forheksende panfløyte-musikk, gulloppfinnende vitenskapsmenn og avverger første verdenskrig. Denne bruken av fantastiske hendelser og oppfinnelser har fått mange til å sammenligne Frich med den franske forfatteren Jules Verne.
Charles Ancillon
I 1699 reiste Ancillon tilbake til Berlin, og historiograf hos kongen. Han døde i 1715 som politidirektør i Berlin.
Hans Histoire de l'établissement des Français réfugiés dans les états de l'Electeur de Brandebourg (Berlin 1690) beveget mange franske protestanter til å slå seg ned i Brandenburg, og særlig Berlin, hvor en tredjedel av befolkningen etter hvert var av fransk opprinnelse.
Ancillon skrev også verkene
Mrs. Thompson
Bakgrunn
Sangen er det eneste norske Eurovision-bidraget som ikke har deltatt i Melodi Grand Prix. Årsaken var at NRK avlyste den norske finalen med begrunnelsen av at de innsendte låtene var for dårlige. I stedet ble «Mrs. Thompson» laget på bestilling av NRK og valgt ut til å representere Norge i Eurovision Song Contest 1991 i Roma 4. mai. Låten ble framført av kvartetten Just 4 Fun, bestående av Hanne Krogh, Marianne Antonsen, Jan Groth og Eiríkur Hauksson.
Jonas Fjeld (bokserie)
Referat fra noen av romanene
Den første boken, De Knyttede Næver, ble skrevet i 1911. Fjelds venn, den finske dvergen Ilmari Erko, er en genial oppfinner som i starten av serien har funnet opp et metall som er lettere enn aluminium og sterkere enn stål, og også et sprengstoff som sprenger uten lyd eller lysglimt, men river molekyler fra hverandre. Fra Fjelds hemmelig hule i Homansbyen i Christiania planlegger de og gjennomfører et stort bankkupp. En internasjonal forbryterliga får snusen i pengene og en forrykende jakt settes i gang. Midt i denne hektiske historien rekker Fjeld å gifte seg med Katarina Sarov som senere føder en sønn – Lille Jonas Fjeld.
Mrs. Thompson
Eurovision Song Contest
«Mrs. Thompson» ble framført som det 14. bidraget i den internasjonale finalen i Roma, med Pete Knutsen som dirigent. Tross en livlig framføring og opptreden, klarte ikke det norske bidraget å samle mer enn 14 poeng. Seks av poengene kom fra Island, hjemlandet til Eiríkur Hauksson. Norge ble nummer 17 av 22 i konkurransen.
Jonas Fjeld (bokserie)
Referat fra noen av romanene
I den andre boken «Kondoren» må Fjeld flykte fra sin kone og venner, da han tror politiet er nær ved å ta ham for ranet. Han drar til Sør-Amerika, På pampasen i Argentina møter vi for første gang en av Jonas Fjeld-seriens meste kjente kvinnelige bifigurer; den unge og vakre Donna Francesca. Hun gir han en inka-lykkeamulett som tilskrives ekstraordinære egenskaper og han får tilnavnet «Kondoren».
I den tredje boken «Gullåren» (1912) våkner Fjeld til liv ved Panamakanalens åpning. Dette var to å før den ble åpnet i virkeligheten. Etter det blir han landsflyktning under dekknavnet Johnny Stone. Han finner en kjempe-gullåre i Canada og blir svært rik på den. Han finner så ut at politiet ikke var ute etter ham likevel, og reiser hjem til sin kone og sønn. Anonymt inngår han en avtale med banken han ranet om at pengene han stjal skal returneres, mot at banken glemmer affæren.
Landås hovedgård
Edvard Griegs sommerparadis
Da Hagerup døde i 1853 overtok Edvard Griegs foreldre, Gesine og Alexander Grieg, Landås lystgård. Gesine Grieg var et av Hagerups åtte barn og hun hadde gjennom hele livet tilbrakt sommrene på lystgården, et sted hvor hun og familien trivdes godt. Edvard Grieg har omtalt det som sin barndoms sommerparadis. Det var også her han etter sigende traff sin tilkomne hustru, Nina Hagerup (også et barnebarn av Edvard Hagerup). Ved et besøk på Landås lystgård hørte Ole Bull den unge Edvard spille for første gang, hvorpå han sa Du skal til Leipzig og bli kunstner, og slik ble det. Alexander Grieg, som var en lidenskapelig rosedyrker, så seg i 1873 nødt til å selge lystgården.
Sojuz-programmet
Sojuz-programmet er et bemannet romprogram med mål å plassere en sovjetisk (nå russisk) kosmonaut på Månen. Programmet ble startet tidlig på 1960-tallet. Sojuz-romskipet og Soyuz-raketten var del av dette programmet. Sojuz-programmet er det lengstvarende bemannede romprogrammet. Navnet Sojuz betyr «union» på russisk. Sojuz var sentralt i romprogrammet Interkosmos.
Jonas Fjeld (bokserie)
Referat fra noen av romanene
Fra bok nr. 4 «De sorte gribber» kombinerer Jonas Fjeld livet som traust kirurg og familiemann, med eventyrlige oppdrag som verdensredder.
Han slår seg sammen med den tidligere Scotland Yard-detektiven Ralph Burns, og sammen jakter de på hovedmedlemmene i anarkist-bevegelsene i Europa. Disse har lenge terrorisert verden med sine svarte fly, derav kalt «De Sorte Gribber». Heltene får fatt i dem ved bruk av Erkos nye elektriske fly (som foruten propell har flaksende vinger). Fjeld og Erko overlater all ære for seieren til Burns, som har mistet en arm og et bein under jakten.
Mrs. Thompson
Eurovision Song Contest
Før musepekeren over flagget for å se navnet på landet. Land som ikke ga poeng til Norge, er ikke med i oversikten.
Sojuz-programmet
Bemannede romferder
Sojuz-romskipene har blitt brukt i ferder til de ulike russiske romstasjonene, i et møte med et Apollo-fartøy i Apollo-Soyuz Test Project, samt ferder til Den internasjonale romstasjonen (ISS)
Jonas Fjeld (bokserie)
Referat fra noen av romanene
Flyvefisken, som er den syvende boken i serien, skildrer en alternativ første verdenskrig. Erko har konstruert en ubåt som kan hoppe opp av vannet, brette ut vinger og propeller, og fly. En russisk anarkist ved navn Azew oppsøker Erko. Azew forteller at forholdene i Europa gjør at alt ligger til rette for et diktatorisk kupp i flere land, kanskje til og med herredømme over verdensdelen. Derfor er alle stormaktene interessert i Flyvefisken, som visstnok kan endre krigens gang. På vegne av den russiske regjering tilbyr han Erko to millioner rubler for maskinen. Da Erko takker nei, blir Azew rasende. Han sier at ingen skal få Flyvefisken, og forsøker å sprenge ubåten.
Etter at Azew blir jagd vekk, sender England og Tyskland sine flåter mot Kristiansand, der Flyvefisken ligger i havn. Den russiske flåte når fram først, men den norske general Vogt og hans kanoner holder stand. Endelig kommer Flyvefisken til unnsetning. Med Erkos kanonskytende sprengstoff er den nøkkelen til norsk seier, da den greier å holde stand mot russerne. Russerne drives ut, og blir utenfor fjorden drevet på vill flukt tilbake til Russland.
Mrs. Thompson
Første på CD
«Mrs. Thompson» lå til sammen tre uker på Norsktoppen, hvorav to uker på andreplass i ukene før Eurovision Song Contest og én uke på tredjeplass etter finalen.
Sojuz-programmet
Ubemannede romferder
I de ubemmanede ferdene finnes bl.a uttestingen av den russiske månelanderen.
Jonas Fjeld (bokserie)
Andre utgivelser
Tegneserie: Steffen Kverneland ga i 1993 ut De knyttede never som tegneserie. Tegneseriealbumet fikk Sproingprisen i 1994.
Hørespill: Flere av bøkene om Jonas Fjeld er dramatisert som hørespill med Per Sunderland i hovedrollen. NRK har flere ganger sendt disse i reprise.
De seriene som er laget av NRK er:
Seriene har et pastisjtilsnitt som nok er tilsiktet.
Mitsuki Saito
Mitsuki Saito (født 10. januar 1999) er en japansk fotballspiller som spiller for Gamba Osaka, på lån fra Shonan Bellmare.
Karriere
Mitsuki Saito startet sin profesjonelle karriere i Shonan Bellmare i 2016.
Landslaget
Han ble tatt ut i Japans tropp til VM i fotball U-20 2019.
Landås hovedgård
Lysthuset
Huset er sannsynligvis oppført en gang mellom 1664 og 1680 med en etasje. Huset var smalere enn i dag og hadde saltak. Etter at Hagerup overtok gården i 1808 startet han en utvidelse av huset. Den gang rev man ikke for å bygge nytt, men bygget heller på det eksisterende huset. Huset fikk da en etasje til samtidig som det ble utvidet med to meter i bredden mot sør. Det hele ble kronet med et høyt valmet tak. I 1897 fikk huset en påbygning mot sør i halve husets lengde og en større stall- og vognbygning i forlengelse av huset østover.
I husets første etasje er storsalens vegger vakkert dekorert med akantusranker, søyler og fruktranker i barokk stil. Dekoren er malt direkte på grovhugget tømmer og stammer sannsynligvis fra 1680-tallet. Veggene har vært dekket til fra 1955 for å bevare dekoren. Fra samme tid finnes det også en barokk hagedør, som på 1780-tallet ble flyttet til et annet rom og erstattet av en rokokkodør. Hagedøren ble en innerdør ved påbyggingen i 1808-1810.
Etter Hagerups ombygging ble husets ornamentikk dels rokokko, Louis XVI og empire og fasaden fikk et nyklassisistisk preg. Siden 1897 er det bare blitt gjort mindre oppgraderinger av huset og i 1927 ble det fredet.
Morten Hetland
Hetland benytter seg av målformen nynorsk. I 2008 fikk han tildelt Hjelmeland Mållags målpris for boken sin.
Synkronsvømming under Sommer-OL 2016
Synkronsvømming under Sommer-OL 2016 finner sted mellom 15. august og 20. august 2016 på Maria Lenk Aquatic Center i Rio de Janeiro. Det vil konkurreres i to øvelser, duett og lag, og øvelsen er den eneste på det olympiske programmet som kun er for et kjønn.
Afrikamesterskapet i håndball for menn 2012
Afrikamesterskapet i håndball for menn 2012 ble arrangert i Rabat og Salé i Marokko i 2012.
Lars Forssell
Lars Hans Carl Abraham Forssell (født 14. januar 1928 i Stockholm, død 26. juli 2007) var en svensk forfatter og kulturpersonlighet. Forssell hadde en allsidig produksjon innen mange sjangre, men ble særlig kjent for sin lyrikk og sine radikale kabaretviser på 1960-tallet.
Liv og virke
Siden bokdebuten Ryttaren og andra dikter i 1949 ga Lars Forssell ut et femtitalls verker. De spenner fra poesi, via dramatikk, operalibrettoer og viser, til barnebøker. Han var også en anerkjent oversetter. Forssell skrev sanger til kabareter og egne revyer og i 1973 dessuten en tekst til melodifestivalen for den folkekjære artisten Lill-Babs. På grunnlag av sine diktsamlinger ble han i mars 1971 valgt som Sigfrid Siwertz' etterfølger til stol nr. 4 i Svenska Akademien, en institusjon som hvert år deler ut Nobels litteraturpris.
Biographisch-Bibliographisches Kirchenlexikon
Biographisch-Bibliographisches Kirchenlexikon (BBKL) er et tyskspråklig biografisk oppslagsverk for kirkehistorie, som har blitt utgitt i trykt form i 23 bind fra 1975. Fra 1990 utgis leksikonet av Verlag Traugott Bautz.
Det inneholder biografiske fremstillinger og gir dessuten fyldige bibliografiske oversikter over primær- og sekundærlitteratur. Det meste av leksikonet, med over 14 000 artikler forfattet av renommerte forskere såvel som interesserte legfolk, er gratis tilgjengelig over internett.
BBKL regnes som en meget aktuell og omfangsrik biografisk informasjonskilde til personer fra både kirke- og filosofihistorien.
Camilla Wold Knudsen
Camilla Wold Knudsen (født 8. februar 1983) er en norsk programleder.
Knudsen er utdannet journalist. Hun har tidligere ledet «God Kveld Gullruten» i 2007 og 2008, og var reporter i God kveld, Norge! fra 2005 til 2009. Hun var programleder for de to første sesongene av Zebra Grand Prix og var finalist i sesong 2 av 4-stjerners middag halv åtte. I dag er hun programleder for Rikstoto-sendingene på NRK.
Elizabeth Inglis
Elizabeth Inglis (født 10. juli 1913 i Colchester, Essex, England, død 25. august 2007 i Santa Barbara, California, USA) var en engelsk skuespiller, mest kjent for rollen i filmen The Letter, hvor hun spilte mot Bette Davis.
Karrière
Inglis ble født Desiree Mary Lucy Hawkins i Colchester, Essex, av Margaret Inglis (født Hunt) og Alan George Hawkins. Filmdebuten hennes kom i 1934 med filmen Borrowed Clothes. Hun hadde deretter en liten rolle i Alfred Hitchcocks De 39 trinn (1935) som Hilary Jordan. I 1939 hadde hun en rolle i den britiske TV-filmen Gaslight før hun spilte Adele Ainsworth i The Letter i 1940. På denne tiden gikk hun under pseudonymet Elizabeth Earl.
Privatliv
Inglis giftet seg med Sylvester «Pat» Weaver, toppsjef i fjernsynsnettverket NBC. Etter giftermålet pensjonerte hun seg fra skuespill. Paret fikk to barn, og datteren Susan ble en filmskuespiller selv under artistnavnet Sigourney Weaver. Et fotografi av Inglis ble brukt i en bortklipt scene av Aliens (1986) hvor hun spiller Ellen Ripleys datter (Ripley ble spilt av Weaver, som var Inglis' datter).
Inglis døde 25. august 2007 i Santa Barbara, California, 94 år gammel.
Xiangzhou (Laibin)
Xiangzhou (kinesisk: 象州县; pinyin:  Xiàngzhōu Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Laibin.
Befolkningen var på 348,072 innbyggere i 1999.
Spinomyrmecoclytus
Spinomyrmecoclytus er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Slekten er bare kjent fra Sør-Afrika.
Liste over ordførere i Frei
Liste over ordførere i Frei. Ved innføringen av formannskapslovene av 1837 ble Frei opprettet som eget formannskapsdistrikt (kommune). Kommunegrensene endret seg mye opp gjennom tidene: «Oversjøiske» deler av Frei ble avstått til den nye Straumsnes kommune i 1864, i 1883 ble Ranem lagt til Øre kommune, og i 1894 ble Bergsøya overført til Gjemnes. Aspøya ble overført fra Frei til Tingvoll kommune i 1964, og på samme tid ble nordsiden av Freiøya overført til Frei kommune fra Bremsnes. I 2008 ble Frei en del av Kristiansund kommune.
Da lyser en sol
Da lyser en sol er et musikkalbum med Bente Lind, utgitt i 1982. Dette er hennes første plate som soloartist.
María Moronta
María Moronta (født 6. juli 1996) er en dominikansk bokser.
Hun representerte Den dominikanske republikk under Sommer-OL 2020 i Tokyo, hvor hun ble utslått i kvartfinalen.
Liste over kulturminner i Tolga
Liste over kulturminner i Tolga er en oversikt over fredede og/eller bevaringsverdige bygninger og elementer i Tolga. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Shu Mogi
Shu Mogi (født 15. januar 1999) er en japansk fotballspiller.
Karriere
Shu Mogi startet sin profesjonelle karriere i Cerezo Osaka i 2017.
Landslaget
Han ble tatt ut i Japans tropp til VM i fotball U-20 2019.
Victor Wooten
Victor Lemonte Wooten (født 11. september 1964) er en amerikansk bassist. Han er mest kjent for sin tekniske virtuositet. Wooten har fått tittelen «Bass Player of the Year» i magasinet Bass Player tre ganger på rad, og var den første personen til å få utmerkelsen mer enn én gang.
Historie
Wooten er den yngste av fem brødre og hadde sin eldre bror, Regi, som lærer på bassgitaren fra han var tre år gammel. I femårsalderen kunne han spille enkle bassganger og holde konserter. Stanley Clarke, Larry Graham og Bootsy Collins hadde alle stor innflytelse på Wooten sin utvikling som gikk i et rivende tempo. Wooten Brothers bandet (Regi, Rudy, Roy, Joseph og Victor) spilte i flere år på 1970-tallet i nærheten av Williamsburg (Virginia) i temaparken Busch Gardens, samt på åpninger for Curtis Mayfield og War. Etter å ha flyttet til Nashville (Tennessee) i 1988 ble Wooten umiddelbart rekruttert av blues- og soul-sangeren Jonell Mosser. Ett år senere ble Wooten hyret av banjomaestroen Béla Fleck og dannet gruppen Béla Fleck and the Flecktones sammen med keyboardist og munnspilleren Howard Levy samt Victor Wooten sin bror Roy Wooten (kjent som Future Man). Denne gruppen ble først berømte for å spille en blanding av jazz, funk og bluegrass, senere ble de kjent som en av de mest stilistiske friformgruppene i den moderne æraen. (Levy forlot gruppen og ble erstattet av saksofonist Jeff Coffin.)
Andre grupper
Wooten har også vært medlem av flere fusion og progressive supergrupper, inkludert Bass Extremes (med Steve Bailey, Derico Watson og Oteil Burbridge), Vital Tech Tones (med Scott Henderson og Steve Smith), det indiske jazzfusion bandet PRASANNA og Extraction trioen (med Greg Howe og Dennis Chambers). Wooten har også vært på turné med mange andre band, inkludert Dave Matthews Band. Han er for tiden med sin egen sologruppe samt Béla Fleck and the Flecktones.
Teknikker
Utviklingen av en høyere standard produksjonsmetoder for elektriske bassgitarer, slike som lavere strengehøyde mer likt en seksstreks elektrisk gitar, har tillatt Wooten å utvikle mange nye fingerteknikker som i praksis var uoppdagede før hans tid. I sin barndom, hjalp hans eldre bror (Regi Wooten) med å utvikle double-thumb-teknikken for å kunne reprodusere bassganger fra storheter som Larry Graham. Denne teknikken, som også har blitt brukt av andre bassister (blant annet Marcus Miller), bruker tommelen til å gjøre både nedadgående og oppadgående anslag på lik måte som med et gitarplekter. Wooten er også berømt for sin Stanley Jordan-lignende to-hånds tapping og «patenterte» åpen-hammer-plukking-teknikk.
Framneslokket
Framneslokket er en veitunnel i Oslo. Den er 120 meter lang og fører under en rundkjøring for avkjøring til Filipstad. Tunnelen var Norges femte mest trafikkerte tunnel i 2003 med 35 948 ÅDT. . Over Framnestunnelen er det en rundkjøring med avkjøring til Fillipstadkaia og Frognerstranda.
Fotballklubben Kjapp
Fotballklubben Kjapp, Rjukan (stiftet 28. februar 1917, oppløst 1924/1925) var et norsk idrettslag fra Rjukan i Telemark. Klubben drev med fotball og bandy. Kjapp var i 1920 med på å stifte Norges Bandyforbund. Jacob Ramm, som senere ble leder i både bandy- og fotballforbundet, var en periode formann i klubben.
Fotball
Kjapp var blant klubbene som 1. februar 1920 dannet en samlet Telemark Fotballkrets. 17. februar 1923 ble kretsen delt opp, og Kjapp ble en av fem klubber i Øvre Telemark krets. I forkant av 1925-sesongen gikk klubben inn i Rjukan Idrettsforening.
Bandy
17. oktober 1920 var Kjapp en av ni klubber som stiftet Norges Ishockeyforbund som senere fikk navnet Norges Bandyforbund. Klubben hadde tidligere samme år deltatt i norgesmesterskapet. Bandysporten på Rjukan hadde imidlertid kort levetid.
Dianalund kommune
Dianalund kommune er en tidligere kommune i Vestsjællands amt i Danmark, dannet ved kommunalreformen i 1970 fra 1. april 1970.
I forbindelse med kommunalreformen 2005–2007 ble den slått sammen med Stenlille kommune og tidligere Sorø kommune til den nye storkommunen Sorø kommune i Region Sjælland fra 1. januar 2007.
Para-VM i snøsport 2022 – Utfor menn
Utfor for menn under Para-VM i snøsport 2022 skulle egentlig bli arrangert torsdag 13. januar men ble på grunn av værforholdene flyttet til fredag 14. januar.
Det ble arrangert tre klasser, en for synshemmede, en for stående og en for sittende. I den enkelte klasse er det igjen forskjellige klasser avhengi av hvor funksjonsnedsatt den enkelte utøver er. For at det skulle bli rettferdig gikk klokka med forskjellig fart ut ifra hvor stor funksjonsnedsettelse den enkelte utøver hadde.
Alcinda Panguana
Alcinda Panguana (født 27. februar 1994) er en mosambikisk bokser.
Hun representerte Mosambik under Sommer-OL 2020 i Tokyo, hvor hun ble utslått i kvartfinalen.
88 (tall)
88 (åttiåtte, også skrevet åtteogåtti på riksmål) er det naturlige tallet som kommer etter 87 og kommer før 89.
88 er et partall.
88 er atomnummeret til radium.
88 er LXXXVIII i romertall.
Annet
88 er også:
Grethe
Grethe og Grete er skandinaviske og tyske kortformer av kvinnenavnet Margrete, av gammelpersisk opprinnelse og med betydningen perle. Navnet ble lånt fra gammelpersisk *margārīta- til gammelgresk margarítes, og kom til skandinaviske språk og tysk via latin margarita og fransk Marguerite.
Utbredelse
Grethe og Grete var blant de mest populære døpenavnene i Norge på 1940– og 1950-tallet. De to stavemåtene av navnet har vært omtrent like mye brukt. En populær sammensetting av navnet er Anne-Grethe / Anne-Grete.
Norges ambassade i Damaskus
Norges ambassade i Damaskus huser den norske ambassadør til landet Syria der Damaskus er hovedstad.
Norge og Syria etablerte bilaterale forbindelser i 1948. Det var da sendemannen stasjonert ved Norges ambassade i Kairo som var sideakkreditert til Damaskus. Fra 1986 var også Norges ambassade i Beirut flyttet til Damaskus.
Sendemenn
Norge etablerte fikk egen ambassadebygning i 1993 og oppgradering til ambassadørnivå. Den 4. februar 2006 ble ambassaden angrepet og brent ned. Også den danske ambassaden ble brent i protest mot Muhammedkarikaturene i Jyllands-Posten, som ble publisert 30. september 2005. I november 2006 ble det kjent at Syria skulle erstatte tapet med åtte millioner kroner.
Ambassaden ble stengt på grunn av krigingen i april 2012. Stasjonssjef var på den tiden Aud Lise Norheim som også hadde vært det omkring 1990. Norges representasjon i Syria har siden vært gjort fra Norges ambassade i Beirut, Libanon.
Karel Appel
Appel studerte ved det statlige akademiet i Amsterdam fra 1940–1943. Etter annen verdenskrig arbeidet han med barnetegninger og hadde sin første utstilling i Groningen i 1946.
I 1950 flyttet han til Paris. Under tiden i Paris ble hans malerier mer groteske, de forestilte dyr, monstere og mennesker. Han ble også symbol for kunstergruppen Cobra.
Han har blant annet laget veggmaleriene på Stedelijk Museum (Amsterdams bymuseum) og illustreret diktsamlinger. I 1954 fikk han UNESCOs pris i Biennalen i Venezia og Guggenheims internasjonale pris 1960. Appel begynte å male relieffer 1968 og etter det store skulpturer i tre, polyester og senere i aluminium.
Appel døde den 3. mai 2006, 85 år gammel i sitt hjem i Zürich i Sveits.
Årdal
Årdal er en kommune i Vestland. Kommunen ligger innerst i Sognefjorden og består av tettstedene Årdalstangen og Øvre Årdal (lokalt omtalt som Tangen og Øvre). I tillegg sogner tilstøtende daler til kommunen ( Seimsdalen, Utladalen, Ofredal, Fardalen og Naddvik).
Kommunen grenser i nord og vest til Luster, i øst til Vang (i Innlandet) og i sør til Lærdal. Skagastølstindane ligger på grensen mellom Luster og Årdal kommuner. Toppen av Storen (Store Skagastølstind), som er den sydligste av Skagastølstindene, markerer kommunegrensen.
Politikk
Arbeiderpartiet har dominert politikken i Årdal gjennom hele etterkrigstiden, med rent flertall for partiet i kommunestyret. Kommunen er den i landet med størst Ap-oppslutning. Ved stortingsvalget i 2013 ble oppslutningen til AP redusert til 62,6%, en tilbakegang på 7,5%. Høyre fikk nest størst oppslutning med 12,7% av stemmene, en fremgang på 7%.
Ved kommunestyrevalget 2015 mistet Ap sitt rene flertall, men gjenvant det i 2019:
Nye tider for Årdal kommune - fra industri og grønn energi til turistkommune
Årdal kommune har etter krigen vært en kommune som man først og fremst forbinder med tungindustri, og Årdal har en lang industrihistorie som strekker seg helt tilbake til Årdal Kobberverk som ble startet alt i 1702, og sagbruket og mølla drevet av vannkraft ved fjorden i Indre Ofredal, som hadde sin storhetstid som handels- og næringssenter fra midten av 1800-tallet til andre verdenskrig. Fra Tyinfaldene AS ble opprettet av en tysk industrigruppe i 1908, var veien mot tungindustrien lagt, og i 1948 var aluminiumsproduksjonen ved Årdal Metallverk i gang. Det er også i dag stor satsing på industri i Årdal, med både produksjon av aluminium ved Hydro Aluminium, og solceller ved NorSun. I tillegg finnes det mange bedrifter i Årdal som er underleverandører til den etablerte industrien. I tillegg har det de siste årene blitt satset systematisk også på turisme og reiseliv, og i 2020 fikk Årdal status som nasjonalparkkommune. Det er altså ikke bare tungindustrien som kjennetegner Årdal i dag. Kommunen opplever en stor økning i turisme og arbeider aktivt med å legge til rette for turister som besøker kommunen. Kommunen og naturen har blitt godt eksponert gjennom flere fjernsynsserier de senere årene, og særlig Utladalen, Vetti med Vetti gard, Vettisfossen og turområdene i Jotunheimen er blitt attraktive blant turistene. Utsiktspunktet på Bøttejuv har også blitt et yndet turmål. I tillegg finnes det aktivitetsbedrifter som tilbyr ulike aktiviteter til besøkende som kajakkpadling og sykkelutleie, og friluftsbadene både i Øvre Årdal og på Årdalstangen er populære blant besøkende til Årdal. En virkelig perle er den gamle oppgangssaga og mølla som ligger ved overnattingsstedet Indre Ofredal ne`fø sjøen.
Teknologi
Årdal er i forkant av en industriell teknologisk utvikling, både nasjonalt og internasjonalt. Tradisjoner bygger videre på store og teknologiske miljø i fagfelt innen primæraluminium, solcelleproduksjon og vannkraft.
Aluminiumsverket har vært hjørnestensbedriften i Årdal i over 50 år. Det var tyskerne som startet oppbyggingen av verket under andre verdenskrig. Etter at krigen tok staten over anleggene og fullførte verket som fikk navnet Årdal og Sunndal Verk (ÅSV). Senere ble ÅSV slått sammen med Norsk Hydro, og Hydro Aluminium ble dannet.
Norsk Hydros aluminiumsverk har betydd mye for kommunen og har sikret arbeidsplasser og inntekter i mange år. I 2006 besluttet Hydro å legge ned den eldste produksjonsteknologien ved verket – «Søderberganlegget» – fra sommeren 2007. Vedtaket førte til usikkerhet for fremtiden til hele industrisamfunnet.
Regjeringen svarte med å gi Årdal ekstra omstillingsmidler gjennom Innovasjon Norge. Dette førte til at ny industri etablerte seg i Årdal. To nye industrietableringer var Dooria dørfabrikk og NorSun solcellefabrikk som var ment å skulle gi over 200 nye industriarbeidplasser. Særlig dørfabrikken var omstridt, blant annet fordi det ble hevdet at arbeidsplasser andre steder ville kunne bli skadelidende. Etter flere år med store underskudd, ble dørfabrikken i Årdal nedlagt i juli 2011.
Infrastruktur
Kommunen har gjennom årene gjort betydelige investeringer i barnehager, skoler, eldreomsorg og idrettsanlegg. Det var tidligere lagt vekt på at de to tettstedene skulle ha en likevekt av tilbud og fasiliteter, men i de senere år har dette blitt endret. Kommunen har kino, innendørs og utendørs svømmebasseng, idrettshaller i Øvre og på Tangen, kunstgressbane og idrettsanlegg både på Tangen og Øvre.
Årdal kommune er en av få kommuner i området som har friluftsbasseng. Kommunen har to friluftsbasseng, bassenget på Årdalstangen ble renovert i 2019. Spillvarme fra produksjonsanleggene på Hydro brukes til oppvarming av vann til friluftsbadet i Øvre Årdal. Bassengene er godt likt spesielt blant turistene som kommer til bygda. Private investorer og kommunen arbeider også med planer om et saltvannsbad på Årdalstangen og det blir også arbeidet med fornying av båthavnen og kaiområdet på Årdalstangen.
Natur og miljø
Årdal er plassert innerst i verdens nest lengste (og en av de dypeste med sine 1308m) fjord, Sognefjorden. Aluminiumsoksid, som brukes som råstoff i aluminiumsproduksjonen, blir fraktet med skip inn gjennom fjorden til Årdalstangen. Fjorden brukes også som transportvei når skipene returnerer til verdensmarkedet med ferdigprodusert metall fra samme havn.
Vannkraften som produseres ved Hydros egne kraftverk gir rimelig energi til både metallproduksjonen og innbyggerne. I tillegg til at krafta er rimelig forsyner den og industrien med rein og grønn energi.
En lang industrihistorie ga i mange år store skader på vegetasjon og luftkvalitet. På slutten av 80-tallet satte Hydro inn tiltak for å minske utslippene av støv og fluor. Tiltakene ga gode resultater bare etter noen få år og den flotta naturen fra fjord til fjell i kommunen har blitt eksponert gjennom ulike tv-serier de siste åra. Serier som 71 grader Nord, Monsen på tur har synt fram den spektakulære naturen i kommunen på en måte som har økt turiststrømmen til kommunen.
I dag er avanserte renseanlegg i drift ved verket, og skadene på naturen er redusert betraktelig. Etter at den mest forurensende produksjonen ble nedlagt i 2007 er det forventet at utslippene av støv og gasser blir redusert dramatisk. Støvutsleppet per time var 17,7 kilo og utsleppet af fluor var 8,7 kilo timen i 2010.
Vettisfossen er Norges og Nord-Europas høyste uregulerte frie fossfall med 275 meter.
Fjelltopper i Årdal på over 2000 meter:
2405 Store Skagastølstinden, Årdal/Luster
2203 Store Austanbotntinden, Årdal/Luster
2157 Urdanostinden, Årdal/Vang/Luster
2124 Store Ringstinden, Årdal/Luster
2103 Søre Austanbotntinden, Årdal
2074 Stølsnostinden, Årdal
2072 Søre Dyrhaugstinden, Årdal/Luster
2062 Nordre Midtmaradalstinden, Årdal/Luster
2056 Store Midtmaradalstinden Årdal
2037 Søre Urdanostinden, Årdal/Vang
2026 Stølsmaradalstinde, Årdal
2025 Midtre Ringstinden, Årdal/Luster
2017 Vesle Midtmaradalstinden, Årdal
2002 Austre Ringstinden, Årdal/Luster
Trygt lokalsamfunn
Årdal ble tidlig medlem i WHO Safe Communities. Kommunen fikk fornyet sitt medlemskap i juni 2010. Merkevaren «Årdal Tenk Tryggleik» er et samarbeid mellom politi, kommune, Hydro, LO og Norsk Folkehjelp med fokus på kontinuerlig utvikling av et trygt nærmiljø. Årdal har et moderne og levende sentrum og fikk i 2004 Bymiljøprisen for sitt arbeid med tettstedsutvikling.
Kultur
Årdal er kjent for å være en kommune der dugnadsånden står sterkt, noe folkeveien til Vetti er et godt eksempel på. Kommunen har et rikt og variert kulturtilbud med flere aktive korps, kor, kino mm. Idrett står fortsatt sterkt i kommunen og en har habile håndballag og fotballag på seniornivå. Ellers er det et aktivt turnmiljø i kommunen og friidrettsinteressen er igjen i sterk vekst i kommunen med utøvere som har levert solide resultat på juniornivå. Kommunen har eget bakeri, Tya bakeri, med utsalg i Øvre Årdal. Bakeriet er inspirert av Bakeriet i Lom. Du finner også et ølbryggeri i kommunen, Tya bryggeri. Målrock, en årlig musikkfestival, blir arrangert i spektakulære omgivelser ved sjøen på Årdalstangen og en har et eget øvinglokale for de musikkbandinteresserte med mulighet for å spille inn egne låter. Det finnes klatregrupper, skigrupper og kommunen har to flotte lysløypeanlegg dersom en vil gå på ski. Det er gode turmuligheter og mange varierte toppturer, merka og umerka, i kommunen. Biblioteket i kommune er aktive bidragsytere og arrangerer jevnlig arrangement både for stor og små, gjerne i samarbeid med Tya Kafe som har lokale i samme bygning. I samme bygg finner en og kulturhuset der det arrangeres teater og konserter. Kommunen har to kirker som også jevnlig blir brukt til kulturopplevelser og konserter.
Kazuno (musiker)
Kazuno (født 17. oktober, i Hiroshima) er en japansk bassist. Han jobbet opprinnelig i en av Manas Moi-même-Moitié-butikker, før han ble en del av Moi dix Mois. Men ikke lenge etter at Juka forlot bandet i 2005, sluttet også Kazuno, og forsvant fra musikkscenen en stund. Han gjorde sitt comeback på Node of Scherzos halloween-spesial den 31. oktober, 2007, og spilte resten av det året support for Jukas soloprosjekt.
Kazuno (musician)
Sosialistisk Studentlag
Sosialistisk Studentlag (SSL) var en studentpolitisk landsdekkende paraplyorganisasjon som var tilknyttet Sosialistisk Venstreparti. Sosialistisk Studentlag på nasjonalt plan ble nedlagt i 2003. SSL ved Universitetet i Tromsø (UiT) fortsatte som den offisielle Sosialistiske Studentlaget i Norge etter 2003, som en politisk uavhengig organisasjon. Organisasjonen har i hovedsak som mål å arbeide for å bedre studentenes rettigheter og å fremme solidaritet, likestilling, større offentlig støtte til utdanning og økt oppmerksomhet om internasjonale problemer.
Sosialistisk studentlag har eksistert siden 40-tallet og var kjent under navnet Sos.stud. og var opprinnelig et studentlag tilkyttet AUF (Arbeidernes Ungdomsfylking). Sos.stud. er særlig kjent for det såkalte Påskeopprøret i 1958 da de fikk et flertall av Arbeiderpartiets stortingsrepresentanter til å skrive under på et opprop mot utplassering av atomvåpen i Vest-Tyskland og at Norge skulle nedlegge veto i NATO. Ledende personer i opprøret var Berge Furre og Kaare Sollund. I den påfølgende strid kom også forholdet til Øst-Tyskland (DDR) til å spille en viktig rolle. En gruppe fra Sos. stud. hadde takket ja til en reise til DDR i strid med AUFs retningslinjer. Tre av deltakerne på reisen ble suspendert, Berge Furre. Kaare Sollund og Kjell Gjøstein Resi. Saken førte til full splittelse, og Sos.stud. ble i realiteten ekskludert fra AUF. 12 medlemmer av Sos. stud., blant dem Gro Harlem Brundtland, Knut Frydenlund og Tron Gerhardsen, brøt ut og dannet Arbeiderpartiets studentlag (A-stud.).
Tidsskrift
Den nasjonale organisasjonen hadde i sin tid en tidsskrift kalt Underveis. Det er tilgjengelig gjennom Nasjonalbibliotekets nettsider.
Peppermynte
Peppermynte (Mentha × piperita) er en hybrid i mynteslekten. Den er en hardfør urteplante med mørkegrønne blad og rødlige stilker som blir inntil 60 cm høye. Blomsteraksene er rosalilla og hele planten dufter sterkt.
Det finnes to typer peppermynte, nemlig svart og hvit peppermynte, der det svart har mørke lilla stilker, mens den hvite har grønne stilker og blader. I butikkene finner du ofte marokkansk mynte, som er en type peppermynte med rødlige blader og sterk peppermynteduft. En annen vanlig art er sveitsisk mynte, som er en frodig hvit peppermynte med grønne blader som lukter av peppermynte.
Som nyttevekst ble den først beskrevet i 1696 av den engelske naturforsker John Ray. Plantens medisinske verdi ble snart anerkjent, og den blir nå dyrket over hele verden.
Dyrking og formering
Peppermynte trives på åpne plasser i godt gjødslet, fuktig jord. Den kan ikke såes fra frø da den er steril, i og med den er en hybrid mellom grønnmynte og vassmynte. Frø som går under navnet «peppermynte» er ofte grønnmynte. Plant biter av utløperne med røtter 5 cm dypt om våren når det ikke lenger er fare for frost. Det er fornuftig å grave den ned i en beholder uten bunn for å hemme rotspredningen som ellers kan ødelegge for andre planter. Peppermynte kan godt dyrkes i egen beholder. Vann godt og klipp regelmessig.
Bruk
Oljen som utvinnes fra planten brukes som smertestillende middel ved forstuinger, sår og tannpine. Peppermynteolje brukes som smakstilsetning i konfekt, kaker og desserter. Peppermynteblad tilsettes fruktsaft og fruktsalat, og drysses på ertesuppe, gulrøtter eller squash. Peppermynteis er forfriskende og velsmakende, og iste av peppermynteblad virker svalende på varme sommerdager. Peppermynte er også en appetittvekker. Peppermynteolje inneholder stoffer som ser ut til å redusere kramper i fordøyelseskanalen; den har også en bevist signifikant symptomlindrende effekt ved irritabelt tarmsyndrom. Når peppermynteolje smøres på huden, kan det føre til en varmere hudoverflate, noe som kan lindre smerter under huden.
Somabrachyidae
Somabrachyidae er en liten familie av sommerfugler som nylig ble skilt ut fra familien Megalopygidae. En art, Somabrachys aegrotus, finnes i Spania, bortsett fra dette forekommer familien bare i Afrika.
Utseende
Kraftige, hårete, middelsstore møll som ligner Megalopygidae. Larvene er kortbeinte og sneglelignende.
Utbredelse
Arten Somabrachys aegrotus er den eneste som finnes utenfor Afrika, i Spania. Ellers finnes det rundt 30 arter i slekten Somabrachys i Nord-Afrika. Slektene Parapsycharium og Psycharium lever i det sørlige Afrika. Videre er det mulig at slekten Boisduvalodes fra Madagaskar bør regnes til Somabrachyidae.
Kyu Sakamoto
Kyu Sakamoto (japansk: 坂本 九 – Sakamoto Kyū, født Hisashi Sakamoto (坂本 九 – Sakamoto Hisashi), født 10. desember 1941, død 12. august 1985) var en japansk sanger og skuespiller, best kjent for verdenssuksessen «Ue o Muite Arukō» («Sukiyaki»). Sangen solgte i 13 millioner eksemplarer verden over og toppet hitlister i både Nord-Amerika og Europa – inkludert Norge. Etter suksessen dro Sakamoto på verdensturné i 1963–1964, og han fikk en bred karriere som sanger og skuespiller hjemme i Japan.
Han døde imidlertid bare 43 år gammel, da han var passasjer om bord Japan Airlines Flight 123 som styrtet i august 1985. Med 520 omkomne er denne ulykken fremdeles den dødeligste flyulykken der kun ett fly har vært involvert.